બજારમાં ચાલી રહેલી ઝીરો પર્સન્ટ વ્યાજની સ્કિમ્સ પણ આ જ પ્રકારની વાર્તા જેવી છે. આમ પણ કહેવાય છે ને કે આ દુનિયામાં કોઇ જ વસ્તુ મફતમાં નથી મળતી. થોડાં વર્ષો પહેલાં આ પ્રકારની સ્કિમ્સનું ચલણ ખૂબ જ વધારે માત્રામાં હતું. જોકે હવે રિઝર્વ બેન્કે આના ઉપર થોડી બ્રેક લગાવી છે. તેમ છતાં પણ બિન બેન્કિંગ સંસ્થાઓ (એનબીએફસી) આ પ્રકારની સ્કિમ્સ ચલાવી રહી છે. આ પ્રકારની યોજનામાં મુખ્ય આકર્ષણનું કેન્દ્ર એ હોય છે કે તેમાં સામાનની ખરીદી ઉપર કોઇ પણ પ્રકારનું વ્યાજ લેવામાં નથી આવતું. ગ્રાહકને પણ એવી પ્રતિતિ થાય છે કે એને કશુંક મફતમાં મળી રહ્યું છે.